Document ID: 32008R1183

KOMISSION ASETUS (EY) N:o 1183/2008,
annettu 28 päivänä marraskuuta 2008,
oliiviöljyn kaupan pitämistä koskevista vaatimuksista annetun asetuksen (EY) N:o 1019/2002 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22 päivänä lokakuuta 2007 annetun neuvoston asetuksen (EY) N:o 1234/2007 (1) (yhteisiä markkinajärjestelyjä koskeva asetus) ja erityisesti sen 113 artiklan 1 kohdan a alakohdan, 121 artiklan h alakohdan ja 4 artiklan,
sekä katsoo seuraavaa:
(1)
Komission asetuksessa (EY) N:o 1019/2002 (2) säädetään oliiviöljyjä koskevien eräiden vapaaehtoisten mainintojen merkitsemisjärjestelmästä. Mainitun asetuksen 5 artiklan c alakohdan mukaisesti neitsytoliiviöljyjen aistinvaraisia ominaisuuksia koskevia mainintoja voidaan käyttää pakkausmerkinnöissä vain, jos ne perustuvat oliiviöljyn ja uutetun oliiviöljyn ominaisuuksista sekä niiden määritysmenetelmistä 11 päivänä heinäkuuta 1991 annetussa komission asetuksessa (ETY) N:o 2568/91 (3) säädetyn määritysmenetelmän tuloksiin. Asetuksen (EY) N:o 1019/2002 12 artiklan 2 kohdan mukaisesti kyseistä säännöstä olisi sovellettava 30 päivästä marraskuuta 2008.
(2)
Kansainvälisen oliiviöljyneuvoston (IOOC) tutkimustyö aistinvaraisten ominaisuuksien uusien arviointimenetelmien kehittämiseksi ja neitsytoliiviöljyjen positiivisia ominaisuuksia kuvaavien mainintojen monipuolistamiseksi on päättynyt marraskuussa 2007. Yhteisön sääntelyn mukauttaminen IOOC:n tarkistettuun menetelmään merkitsee sitä, että asetuksen (EY) N:o 1019/2002 5 artiklan c alakohtaa olisi muutettava. Mukautus on osa useiden oliiviöljyn pakkausmerkintöjä koskevien sääntöjen muuttamista. Sääntöjen on määrä tulla voimaan 1 päivänä heinäkuuta 2009. Erityisesti toimijoiden, joiden on mukautettava tuotteidensa pakkausmerkintöjä, olisi suotavaa soveltaa voimassa olevia 5 artiklan c alakohdan säännöksiä 30 päivän marraskuuta 2008 ja 30 päivän kesäkuuta 2009 välille rajoittuvalla ajanjaksolla.
(3)
Asetuksen (EY) N:o 1019/2002 5 artiklan c alakohdan soveltamispäivää olisi sen vuoksi siirrettävä 1 päivään heinäkuuta 2009.
(4)
Sen vuoksi asetusta (EY) N:o 1019/2002 olisi muutettava.
(5)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1019/2002 12 artiklan 2 kohdan kolmas alakohta seuraavasti:
”Asetuksen 5 artiklan c alakohtaa sovelletaan 1 päivästä heinäkuuta 2009.”
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 30 päivästä marraskuuta 2008.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä marraskuuta 2008.

Labels: 3
17